overenie kombinácie liekov
Je prosím možná kombinácia kvapiek Uniflox 0,3% do nosa a súčasné užívanie antibiotík Axetine? Nemôžu sa vzájomne v nosovej sliznici ovplyvniť? Boli mi takto predpísané od obvodnej lekárky. Ďakujem
Dobrý deň,
ďakujeme za Vašu otázku.
Medzi antibiotickými liekmi Uniflox a Axetine bola pozorovaná interakcia strednej závažnosti, pri ktorej hrozí riziko vzájomného zvýšenia antibakteriálneho účinku antibiotík. Táto kombinácia je na zváženie predpisujúcim lekárom.
Pri lokálnom podávaní antibiotických kvapiek Uniflox (oči/uši/nos) sa však nepredpokladá ich systémový účinok (alebo iba minimálny), a tým pádom je riziko vzájomného ovplyvnenia účinku s ostatnými systémovo podávanými liekmi malé.
Pokiaľ máte aj napriek tomu pochybnosti ohľadom uvedenej liečby, je potrebné kontaktovať predpisujúceho lekára.
S pozdravom
PharmDr. Patrícia Čečková